David Verburg

David Verburg (født 14. mai 1991) er en amerikansk friidrettsutøver som konkurrerer i sprintløp, særlig 400 meter. Han representerte landet sitt under VM i friidrett 2015 i Beijing, der han ble slått ut i semifinalen på 400 meter. Han tok senere gull på 4x400 meter stafett, noe han også gjorde i 2013.

Han tok gull under Sommer-OL 2016.

 Idrettskarriere 
Da han konkurrerte på collegenivå (George Mason University) ble han All-American fire ganger utendørs og syv ganger innendørs, på distansene 400 meter og 4 x 400 meter stafett.George Mason Patriots - David Verburg, besøkt 14. oktober 2015. Han fikk ett NCAA-gull i sin collegekarriere - han var med å vinne 4 x 400 meter stafett i 2013. 

Ham debuterte internasjonalt ved junior-VM i friidrett 2010 i Moncton i Canada. Her vant USA 4 x 400 meter stafett, med Verburg på laget. Samme år ble han CAA-mester (Colonial Athletic Association - college conference mellom 10 stater på østkysten av USA) på 400 meter og 4 x x400 meter, og han kom på 3.-plass på 400 meter ved junior-USA-mesterskapet i friidrett 2010.USA Track and Field - David Verburg , besøkt 14. oktober 2015. Han ble kåret til CAA Rookie of the Year dette året. 

I 2011 kom han på 6.-plass på 400 meter ved NCAA-mesterskapet i friidrett innendørs. Han kom på 18.-plass på 400 meter ved NCAA-mesterskapet utendørs, og vant på nytt CAA-mesterskapet. Han bestenotering på 200 meter dette året var 21,62 sekunder, som han greide ved Mason Spring Invitational. 

Ved CAA-mesterskapet utendørs i 2012 vant han 400 meter, og satte ny personlig rekord med 45,06 sekunder. Denne tiden oppfylte A-kravet til OL. Han ble også kåret til CAA Male Track Athlete of the Meet ved dette mesterskapet. Ved NCAA-mesterskapet innendørs nådde han ikke finalen, men ved NCAA-mesterskapet utendørs kom han på 4.-plass på 400 meter. Han deltok ved NACAC-mesterskapet i friidrett 2012, og vant der 400 meter med tiden 45,14, og deltok også på USAs lag som vant 4 x 400 meter stafett.IAAF - Fast sprinting as USA dominates NACAC Under 23 Championships (arkivert), besøkt 15. oktober 2015.USA Track and Field - Final medal table – NACAC U-23 Championships , besøkt 15. oktober 2015. Verburg ble kåret til CAA Male Athlete of the Year for 2012. 

George Mason University kom på 8.-plass på 4 x 400 meter ved NCAA-mesterskapet innendørs 2013, med Verburg på laget.FLO Track - RESULTS - 2013 NCAA D1 Indoor Track and Field Championships , besøkt 15. oktober 2015. Han deltok også på 400 meter, men nådde ikke finalen. Utendørs ble han CAA-mester på både 200 og 400 meter, dette var fjerde året på rad han vant 400 meter ved dette mesterskapet. Han satte personlig rekord på 200 meter ved CAA-mesterskapet, med 20,69. Han kom på 4.-plass på 400 meter ved NCAA-mesterskapet utendørs, og ved USA-mesterskapet i friidrett 2013 satte han personlig rekord på 400 meter, med 44,75 i semifinalen, og han endte på 6.-plass i finalen. Han ble dermed tatt ut på USAs stafettlag til VM i friidrett 2013. I VM løp han både innledningsheatet og finalen på 4 x 400 meter, der USA vant gull og satte ny årsbeste i verden med 2:58,71.IAAF - 14th IAAF World Championships > 4x400 Metres Relay - men, besøkt 15. oktober 2015. Han ble kåret til CAA Male Athlete of the Year i 2013 også, for andre året på rad. 

Ved USA-mesterskapet i friidrett innendørs 2014 kom han på 2.-plass på 400 meter, bak Kyle Clemons, og ble tatt ut til VM i friidrett innendørs 2014. Ved VM kom han på 4.-plass på 400 meter, der Pavel Maslák vant denne øvelsen, og han deltok på USAs stafettlag som vant gull på 4 x 400 meter. I mai deltok han ved IAAF World Relays 2014, der USA vant 4 x 400 meter stafett. Han fikk 10. beste tid i semifinalene ved USA-mesterskapet i friidrett 2014, og gikk ikke til finalen.USA Track and Field - 2014 USA Track & Field Championships - 6/25/2014 to 6/29/2014, besøkt 15. oktober 2015. 

USA vant igjen 4 x 400 meter stafett ved IAAF World Relays 2015. Han vant 400 meter ved USA-mesterskapet i friidrett 2015, tre hundredeler foran LaShawn Merritt, og ble dermed tatt ut til VM i friidrett 2015 i Beijing. USA vant gull på 4 x 400 meter stafett ved VM, og han deltok også på 400 meter, men ble der slått ut i semifinalen med 10. beste tid på 44,71 sekunder. 

 Referanser 

 Eksterne lenker 

  Profil hos George Mason University

Kategori:Sprintere fra USA
Kategori:Olympiske mestere for USA
Kategori:Verdensmestere i friidrett for USA
Kategori:USA-mestere i friidrett
Kategori:Medaljevinnere under Sommer-OL 2016
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under VM i friidrett 2013
Kategori:Deltakere for USA under VM i friidrett 2015